
Prijedlog Pravilnika bio je objavljen na internetskoj stranici  Općine Klis u trajanju od 30 dana, od 22. rujna do 22. listopada 2026. godine.

	Pregled prihvaćenih i neprihvaćenih mišljenja i prijedloga s obrazloženjem za neprihvaćanje
	
Tijekom ili neposredno po zaključenju postupka savjetovanja s javnošću vezano uz Prijedlog pravilnika o izmjenama i dopunama Pravilnika o provedbi postupaka jednostavne nabave, Općina Klis je u okviru redovnog nadzora zakonitosti općih akata zaprimila službenu uputu Ministarstva gospodarstva, Uprave za politiku javne nabave (KLASA: 406-01/26-02/186, URBROJ: 526-08-04-01-01-26-2 od 30. rujna 2026.). 
Radi pune usklađenosti općeg akta sa Zakonom o javnoj nabavi („Narodne novine“, br. 120/16, 114/22 i 48/26) i zakonskim okvirom lokalne samouprave, u tekst Pravilnika o izmjenama i dopunama direktno su ugrađene obvezne korekture koje je zatražilo nadležno tijelo državne uprave, i to: 
1. Pravna zaštita (članak 20.): Krug ovlaštenika kojima se jamči pravna zaštita proširen je s užeg pojma „ponuditelja“ na sve „gospodarske subjekte“ koji smatraju da im je povrijeđeno pravo, te je izričito normirana mogućnost podnošenja prigovora i na dokumentaciju o nabavi, a ne samo na odluku o odabiru ili poništenju. Također su precizirani rokovi (rješenje u roku od 8 dana), vrsta akta (rješenje općinskog načelnika) te upućivanje na upravni spor umjesto žalbe, kao i jasne iznimke u kojima prigovor nema odgodni učinak (slučajevi žurnosti i sprječavanja štete). 
2. Sukob interesa i izmjene ugovora (članci 7. i 22.): Izvršena su gramatička i normativna usklađivanja brisanjem suvišnih odredbi koje su duplicirale zakonske tekstove ili sadržavale neprecizne formulacije (brisanje riječi „na odgovarajući način“ kod sukoba interesa te brisanje suvišne razrade izmjena ugovora koje se ionako izravno primjenjuju iz odredaba čl. 315. do 321. ZJN 2016). 
S obzirom na to da se radi o implementaciji obveznih pravnih uputa nadležnog nadzornog tijela u svrhu zakonitosti općeg akta prije njegovog konačnog donošenja na Općinskom vijeću, navedene izmjene predstavljaju zakonsku nužnost i izravnu usklađu s primljenim nadzornim aktom. Osim izmjena izvršenih sukladno uputama nadležnog Ministarstva, pojedine odredbe akta dodatno su izmijenjene i dopunjene radi jasnijeg i preciznijeg uređenja predmetne materije te međusobnog usklađivanja odredbi.

